b'\n_START_ARTICLE_\nRumhold\n_START_PARAGRAPH_\nRumhold (d\xc3\xb8d 20. juni 941) var fra 922 til sin d\xc3\xb8d den \xc3\xa5ttende katolske biskop av M\xc3\xbcnster.\n_START_SECTION_\nBakgrunn\n_START_PARAGRAPH_\nRumhold nedstammet sannsynligvis fra en opprinnelig frankisk familie. Den hadde av karolingerne blitt tildelt eiendommer i det erobrede Sachsen. Han tilh\xc3\xb8rte dermed den krets hvordra sener skulle utg\xc3\xa5 herrene av Plessen og og Haoldene. Denne gruppen var siden tidlig p\xc3\xa5 800-tallet ved svogerskapsforbindelser knyttet ogs\xc3\xa5 til liudolfingerne. Rumold var sannsynligvis en slektning av sin forgjenger p\xc3\xa5 bispestolen, biskop Nithard._NEWLINE_Intet er kjent om Rumholds liv forut f\xc3\xb8r han ble utnevnt til biskop.\n_START_SECTION_\nBiskop\n_START_PARAGRAPH_\nUmiddelbart etter at hans forgjenger hadde forlatt bispeembedet, ble han etterfulgt av Rumhold. Utnevnelsen kom takket v\xc3\xa6re sin slektning Henrik I, hvis politikk han ogs\xc3\xa5 da st\xc3\xb8ttet opp om._NEWLINE_I overleveringene berettes det om at det ved begynnelsen av hans episkopat var en stor komet \xc3\xa5 skue. Faktisk var det en slik komet \xc3\xa5 se, i 923, 925 eller i 928, if\xc3\xb8lge astronomene. Fenomenet fant sted under en uvanlig streng vinter og en tid da landet ble herjet av ungarerne. _NEWLINE_Biskop Rumhold engasjerte seg for fred og for pleie av syke og fattige. Den strid som hadde p\xc3\xa5g\xc3\xa5tt mellom hans forgjenger med domkapittelet i M\xc3\xbcnster og med stiftsadelen, klarte han \xc3\xa5 bilegge. Rumhold skjenket kapittelet en stor sum p\xc3\xa5 48 pund gull. Domherrene stiftet gullet slik at det betalte et \xc3\xa5rlig soningsm\xc3\xa5ltid, noe som kan belegges \xc3\xa5 ha p\xc3\xa5g\xc3\xa5tt helt frem til 1400-tallet. Da ble stiftelsen omgjort til ren pengeytelse. _NEWLINE_Biskop Rumhold deltok i \xc3\xa5ret 932 p\xc3\xa5 den store synode i Erfurt. Her deltok ogs\xc3\xa5 kong Henrik I. Men fra de senere \xc3\xa5r av kongens liv mangler det holdepunkter for at biskop Rumhold deltok ved slike foranstaltninger. Det skyldes muligens at det ikke er blitt funnet noen deltakerlister. Dermed er det ogs\xc3\xa5 uklart om biskop Rumold deltok da Otto I ble valgt til konge. Det er ogs\xc3\xa5 usikkert p\xc3\xa5 om det var han som p\xc3\xa5 kongens oppdrag bragte med seg relikvier fra Italia til Magdeburg.'